CELEX: 32012D0725
Language: lt
Date: 1353542400000
Title: 2012/725/ES: 2012 m. lapkričio 22 d. Komisijos įgyvendinimo sprendimas, kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai galvijų laktoferiną kaip naują maisto sudedamąją dalį ( Morinaga ) (pranešta dokumentu Nr. C(2012) 8390)

27.11.2012   
            
            
               LT
            
            
               Europos Sąjungos oficialusis leidinys
            
            
               L 327/46
            
         KOMISIJOS ĮGYVENDINIMO SPRENDIMAS
   2012 m. lapkričio 22 d.
   kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai galvijų laktoferiną kaip naują maisto sudedamąją dalį (Morinaga)
   (pranešta dokumentu Nr. C(2012) 8390)
   (Tekstas autentiškas tik anglų kalba)
   (2012/725/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2011 m. kovo 2 d. bendrovė „Morinaga Milk Industry Co. Ltd“ Airijos kompetentingoms institucijoms pateikė prašymą leisti pateikti rinkai galvijų laktoferiną kaip naują maisto sudedamąją dalį (komponentą). Galvijų laktoferinas yra iš pieno gaunamas geležį surišantis baltymas, kurio dedama į maisto produktus;
            
         
               (2)
            
            
               2011 m. birželio 22 d. Airijos kompetentinga maisto vertinimo tarnyba pateikė pirminio vertinimo ataskaitą. Šioje ataskaitoje rekomenduojama vietoj pradinio vertinimo atlikti papildomą vertinimą, nes Europos maisto saugos tarnybai jau buvo perduota kita paraiška dėl galvijų laktoferino;
            
         
               (3)
            
            
               2011 m. liepos 20 d. Komisija persiuntė pirminio vertinimo ataskaitą visoms valstybėms narėms;
            
         
               (4)
            
            
               2011 m. rugpjūčio 22 d. buvo konsultuotasi su Europos maisto saugos tarnyba (EMST);
            
         
               (5)
            
            
               2012 m. birželio 28 d. mokslinėje nuomonėje dėl galvijų laktoferino (2) EMST padarė išvadą, kad galvijų laktoferinas yra saugus, jeigu naudojamas pagal siūlomas paskirtis ir laikantis pasiūlytų koncentracijos verčių;
            
         
               (6)
            
            
               2012 m. balandžio 27 d. kitoje mokslinėje nuomonėje dėl galvijų laktoferino (3) EMST jau padarė išvadą, kad laktoferinas yra saugus, jeigu naudojamas pagal siūlomas paskirtis ir laikantis pasiūlytų koncentracijos verčių. Todėl manoma, kad abiejų paraiškų atveju tikslinga leisti naudoti laktoferiną pagal tas pačias paskirtis;
            
         
               (7)
            
            
               galvijų laktoferinas atitinka Reglamento (EB) Nr. 258/97 3 straipsnio 1 dalyje nustatytus kriterijus;
            
         
               (8)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   I priede nurodytą galvijų laktoferiną galima pateikti rinkai kaip naują maisto sudedamąją dalį, nepažeidžiant Europos Parlamento ir Tarybos reglamento (EB) Nr. 1925/2006 (4) ir Europos Parlamento ir Tarybos direktyvos 2009/39/EB (5) nuostatų, jei ši nauja maisto sudedamoji dalis naudojama pagal II priede nurodytas paskirtis ir neviršijamos tame priede nustatytos didžiausios leidžiamosios koncentracijos vertės.
   2 straipsnis
   Šiuo sprendimu leidžiamo naudoti galvijų laktoferino pavadinimas, nurodomas ženklinant jo turinčius maisto produktus, yra „iš karvės pieno gautas laktoferinas“.
   3 straipsnis
   Šis sprendimas skirtas „Morinaga Milk Industry Co., Ltd“, 33–1, Shiba 3-chome, Minato-ku, Tokyo 108–8384, Japonija.
   
      Priimta Briuselyje 2012 m. lapkričio 22 d.
      
         
            Komisijos vardu
         
         Maroš ŠEFČOVIČ
         
            Pirmininko pavaduotojas
         
      
   
   
      (1)  OL L 43, 1997 2 14, p. 1.
   
      (2)  EFSA Journal 2012; 10(7): 2811.
   
      (3)  EFSA Journal 2012; 10(5): 2701.
   
      (4)  OL L 404, 2006 12 30, p. 26.
   
      (5)  OL L 124, 2009 5 20, p. 21.
   
      I PRIEDAS
      
         GALVIJŲ LAKTOFERINO SPECIFIKACIJOS
      
      
         Apibūdinimas
      
      Galvijų laktoferinas (bLF) yra baltymas, kurio natūraliai esama karvės piene. Tai yra geležį surišantis glikoproteinas (apie 77 kDa), kurį sudaro viena polipeptidinė grandinė iš 689 aminorūgščių.
      bLF išskiriamas iš nugriebto pieno: pirma vykdomi jonų mainai, vėliau atliekami ultrafiltravimo etapai. Galiausiai jis išdžiovinamas purškiant ir atsijojant stambias daleles.
      
         Aprašymas: beveik bekvapiai, šviesiai rausvos spalvos milteliai.
      
         Fizikinės ir cheminės galvijų laktoferino savybės
      
      
                  Drėgmė
               
               
                  mažiau nei 4,5 %
               
            
                  Pelenai
               
               
                  mažiau nei 1,5 %
               
            
                  Arsenas
               
               
                  mažiau nei 2 mg/kg
               
            
                  Geležis
               
               
                  mažiau nei 350 mg/kg
               
            
                  Baltymai
               
               
                  daugiau nei 93,0 %
               
            
                  Iš jų galvijų laktoferinas
               
               
                  daugiau nei 95,0 %
               
            
                  Iš jų kiti baltymai
               
               
                  mažiau nei 5,0 %
               
            
                  pH (2 % tirpalo, 20 °C)
               
               
                  5,2–7,2
               
            
                  Tirpumas (2 % tirpalo, 20 °C)
               
               
                  tirpus
               
            
   
      II PRIEDAS
      
         GALVIJŲ LAKTOFERINO (bLF) NAUDOJIMO PASKIRTYS
      
      
                  Maisto produktų kategorija
               
               
                  Didžiausia leidžiama bLF koncentracija
               
            
                  Pradiniai mišiniai kūdikiams ir tolesnio maitinimo mišiniai (paruošti gerti)
               
               
                  100 mg/100 ml
               
            
                  Pieniški maisto produktai mažiems vaikams (paruošti vartoti)
               
               
                  200 mg/100 g
               
            
                  Perdirbti grūdiniai maisto produktai (kietu pavidalu)
               
               
                  670 mg/100 g
               
            
                  Specialios medicininės paskirties maistas
               
               
                  Priklausomai nuo asmens poreikių iki 3 g per dieną
               
            
                  Pieno gėrimai
               
               
                  200 mg/100 g
               
            
                  Pieno miltelių gėrimai (paruošti vartoti)
               
               
                  330 mg/100 g
               
            
                  Fermentuoto pieno gėrimai (įskaitant jogurtinius gėrimus)
               
               
                  50 mg/100 g
               
            
                  Nealkoholiniai gėrimai
               
               
                  120 mg/100 g
               
            
                  Jogurtiniai produktai
               
               
                  80 mg/100 g
               
            
                  Sūrio produktai
               
               
                  2 000 mg/100 g
               
            
                  Ledai
               
               
                  130 mg/100 g
               
            
                  Tortai ir pyragai
               
               
                  1 000 mg/100 g
               
            
                  Saldainiai
               
               
                  750 mg/100 g
               
            
                  Kramtomoji guma
               
               
                  3 000 mg/100 g